Pendekatan Cobuild dalam pemaknaan kata nama
Kertas kerja ini adalah mengenai aspek pemaknaan kata nama dalam perkamusan Melayu, dengan tumpuan khusus terhadap pemaknaan kamus ekabahasa bahasa Melayu. Kata nama yang menjadi tumpuan dalam kajian ini ialah seperangkat perkataan dalam kategori "bahagian" yang meliputi enam kata entri, iaitu iaitu bab, bahagian, fasal, hal, perkara dan surah.Aspek pemaknaan yang dibincangkan ialah aspek huraian definisi berdasarkan amalan pendefinisian Cobuild. Setiap kata entri yang dikaji dihuraikan maknanya berdasarkan analisis data korpus berkomputer. Amalan Cobuild diterapkan dalam kajian ini kerana amalan Cobuild bukan sekadar mendefinisikan sesuatu kata entri tetapi pendefinisian yang diberikan adalah dalam bentuk penggunaan bahasa sebenar dalam situasi sebenar. Bentuk pendefinisian seperti ini berjaya menjelaskan bentuk tipikal sesuatu kata berbanding amalan pendefinisian sebelum ini.